Σύγκριση καθ’ ύψους αύξησης και εξέλιξης εφηβείας αθλητών και αθλητριών κολύμβησης και κωπηλασίας
Creators: name: Τούλια, Ηλέκτρα Βασιλείου
Publisher: name: Aristotle University of Thessaloniki
Year: 2024
Subjects: Eντατική άσκηση
Kαθ’ ύψος αύξηση
Eφηβεία
Intense training
Statural growth
Puberty

description: Η βέλτιστη καθ’ ύψος αύξηση, όπως αυτή υπαγορεύεται από το γενετικό δυναμικό ενός παιδιού, μπορεί να επιτευχθεί μόνο κάτω από κατάλληλες περιβαλλοντικές συνθήκες. Κύριο ρόλο στους μηχανισμούς που επηρεάζουν την έκκριση αυξητικής ορμόνης (GH) και την αύξηση, έχει η σωματική άσκηση. Παιδιά που αθλούνται εντατικά, εκτίθενται σε υψηλά επίπεδα σωματικού και ψυχικού stress, τα οποία θα μπορούσαν να επηρεάσουν αρνητικά την αύξηση. Ειδικά οι ασκήσεις αντίστασης και ενδυνάμωσης είχαν ενοχοποιηθεί για ανασταλτική δράση στην καθ’ ύψος αύξηση. Επιπλέον, η έντονη άσκηση, κυρίως όταν συνδυάζεται με ανεπαρκή θερμιδική πρόσληψη, μπορεί να επιδράσει στον άξονα υποθαλάμου–υπόφυσης–γονάδων και να καθυστερήσει την έναρξη της εφηβείας, την εμμηναρχή, καθώς και να προκαλέσει διαταραχές στον εμμηνορρυσιακό κύκλο. Χαρακτηριστικά της προσωπικότητας των εφήβων αθλητών, σε συνδυασμό με άλλους παράγοντες, μπορούν να οδηγήσουν σε αυξημένη συχνότητα διαταραγμένης διατροφικής πρόσληψης. Τέλος, η εντατική ενασχόληση με τον αθλητισμό θα μπορούσε να επηρεάσει την ποιότητα του ύπνου. Σκοπός της παρούσας συγχρονικής μελέτης, είναι η διερεύνηση διαφορών στην καθ’ ύψος αύξηση και την εφηβεία έφηβων αθλητών/τριών κολύμβησης και κωπηλασίας. Δευτερεύοντες σκοποί είναι η ανίχνευση πιθανής συσχέτισης της ποιότητας του ύπνου και της διαταραγμένης διατροφής των αθλητών/τριών με την αύξηση, την εφηβεία και τις διαταραχές της έμμηνης ρύσης. Μελετήθηκαν παιδιά και έφηβοι που ασχολούνται εντατικά με την κολύμβηση ή την κωπηλασία, ενταγμένα σε ομάδες της Θεσσαλονίκης. Καταγράφηκαν οι σωματομετρικές παράμετροι, ιατρικά δεδομένα από τα ατομικά βιβλιάρια υγείας, τα στάδια της εφηβείας, τα επίπεδα σωματικής δραστηριότητας (International Physical Activity Questionnaire, IPAQ), η ποιότητα του ύπνου (Adolescent Sleep Hygiene Scale, ASHS) και η υιοθέτηση διαταραγμένων διατροφικών συνηθειών (Eating Attitudes Test, EAT-26). Επίσης, διενεργήθηκε βιοχημικός και ορμονολογικός έλεγχος. Η στατιστική ανάλυση έγινε με το SPSS. Το συνολικό δείγμα της μελέτης αποτέλεσαν 130 παιδιά, ηλικιακού εύρους 8-17 ετών. Από αυτά, τα 105 ήταν έφηβα, 39 κωπηλάτες/τριες και 66 κολυμβητές/τριες. Καμία διαφορά δε διαπιστώθηκε στο z-score ύψους των αθλητών/τριών των δύο αθλημάτων. Στους κωπηλάτες παρατηρήθηκε μεγαλύτερη απόκλιση του τωρινού z-score ύψους από το αντίστοιχο σε ηλικία 3-5 ετών και χαμηλότερες τιμές z-score IGF-1. Ωστόσο το IGF-1 z-score φάνηκε να σχετίζεται με την ένταση της άσκησης μόνο στους κολυμβητές. Καμία διαφορά μεταξύ των δύο αθλημάτων δεν παρατηρήθηκε στις ηλικίες ενήβωσης των κοριτσιών, ενώ για τα αγόρια παρατηρήθηκε ότι στο στάδιο Tanner IV οι κολυμβητές ήταν μικρότερης ηλικίας. Οι κολυμβήτριες είχαν καλύτερη ποιότητα ύπνου από τις κωπηλάτριες. Δεν παρατηρήθηκε συσχέτιση της ποιότητας του ύπνου και της στάσης απέναντι στο φαγητό με την αύξηση και την εφηβεία. Συγκρίνοντας δύο αθλήματα διαφορετικού σχεδιασμού και απαιτήσεων στο είδος της άσκησης, από τα οποία το ένα περιλαμβάνει κυρίως αερόβια άσκηση και το άλλο κυρίως ασκήσεις αντίστασης - ενδυνάμωσης, διαφορές διαπιστώθηκαν μόνο στην ηλικία ενήβωσης των αγοριών και στο IgF1 z-score, στη συγκριτική αξιολόγηση του τωρινού z-score ύψους από το αντίστοιχο σε ηλικία 3-5 ετών στους κωπηλάτες και στην ποιότητα ύπνου των κοριτσιών.
description: Statural growth is determined by one’s genetic potential and influenced by environmental factors. Exercise and sport participation can affect the secretion of growth hormone (GH) in children and adolescents and consequently, impact their growth. Adolescents that exercise competitively, are often under great physical and mental stress, that could have a negative influence on their growth. Resistance and strength exercise has been suggested to suspend statural growth. Competitive sport, especially when it is combined with inadequate caloric intake, can alter hypothalamic-pituitary-gonad function and lead to delayed puberty, delayed menarche and menstrual irregularities. Personality traits of young athletes, along with other factors, can lead to increased frequency of discorded eating. Intensive training can affect sleep quality. This cross- sectional study aimed to investigate differences in statural growth and puberty in adolescent swimming and rowing athletes. Secondary objectives included investigating possible correlation between young athletes’ sleep quality and discorded eating behaviors with their statural growth, puberty and menstruation. The sample included children and adolescent competitive swimmers and rowers, all residing in the Thessaloniki metropolitan area. Anthropometric parameters, data from their Health records, current clinical data (Tanner puberty stage) were recorded. The International Physical Activity Questionnaire (IPAQ) was used to record physical training levels, sleep quality was assessed using the Adolescent Sleep Hygiene Scale (ASHS) and eating habits with the Eating Attitudes Test (EAT-26). Hormonal and biochemical biomarkers were also assessed in morning blood samples. Statistical analysis was performed using SPSS. One hundred and thirty (N=130) athletes, (8–17 years old) were included in the sample. Of these, 105 were adolescents, 39 rowers and 66 swimmers. No difference was observed regarding the height-for-age z-score between the two sports. Rowers’ height had a greater deviation from height during the age of 3 and 5 years old, and they also exhibited lower IGF-1 z-scores. In contrast, IGF-1 z-score was related to the training intensity, only among swimmers. No difference was observed in puberty stages between female athletes, but male swimmers with Tanner stage IV appeared younger. Female swimmers reported better sleep quality than female rowers, but no relationship was noted between sleep quality and eating attitudes with growth and puberty. Comparing two different sports, one including mostly aerobic exercise and the other one mainly resistance-strengthening exercise, differences were observed in the age of males’ Tanner stages, in the IGF-1 z-score, in the deviation from height during the age of 3 and 5 years old in male rowers and in females’ sleep quality.